Սոֆի Ռանդլ

Սոֆի Ռանդլ (, ), կինոյի և թատրոնի բրիտանացի դերասանուհի։ Առավել հայտնի է BBC Two հեռուստաալիքի  «Սուր հովարներ» հեռուստասերիալում կատարած Էյդա Շելբիի դերով։

Վաղ տարիներ 
Ծնվել է 1988 թվականի ապրիլի 21-ին, Բորնմութ առողջարանային քաղաքում։ Նրա հայրը` Մայքլը, բիզնես խորհրդատու է, մայրը՝ Ֆիոնան, հաճախորդների սպասարկման մենեջեր, պապիկը եղել է գծային պրոդյուսեր։

Ռանդլը ընտանիքի միջնեկ երեխան է։ Նրա երկու եղբայրները իրենց կյանքը նույնպես կապել են ստեղծագործական մասնագիտությունների հետ. ավագ եղբայրը` Ջեյմսը, գրող է, իսկ կրտսեր եղբայրը` Հարրին, դերասան։

11-ից մինչև 18 տարեկանը սովորել է Բորնմուտի օրիորդաց դպրոցում։ Այնուհետև Դրամատիկական արվեստի թագավորական ակադեմիայում երեք տարի դերասանական վարպետություն է ուսումնասիրել, որն ավարտել է 2011 թվականին` բակալավրի աստիճանով։

Կարիերա

Հեռուստատեսություն և կինո 
Առաջին անգամ դերասանուհին հեռուստաէկրաններին է հայտնվել` նկարահանվելով 2007 թվականի «Փոքր քաղաքի մարդիկ» սարսափ ֆիլմում, սակայն նրա մասնագիտական կարիերայի իրական սկիզբը կարելի է համարել 2011 թվականին «Գարոուի օրենքը» հեռուստասերիալում խաղացած դրվագային դերը, որը նա ստացել է թատերական դպրոցն ավարտելուց հետո։

2012 թվականին նկարահանվել է «Տիտանիկ» հեռուստասերիալում։ Նույն թվականին նա նկարահանվել է «Մեծ հույսեր» ֆիլմում, որը Չարլզ Դիքենսի նույնանուն վեպի էկրանավորումն է։

2013 թվականին նկարահանվել է «Մերլին» և «Շեթլենդ» հեռուստասերիալներում, սակայն երիտասարդ դերասանուհու գլխավոր հաջողությունը դարձել է BBC հեռուստաալիքի «Սուր հովարներ» հեռուստասերիալը։ Ռանդլը կատարում է Էյդա Շելբիի՝ Շելբի գանգստերների քրոջ դերը, որը հիմնականում զբաղվում է ընտանեկան բիզնեսի օրինական մասով։

2014 թվականին Սոֆին նկարահանվել է «Ուրախ հովիտ» հեռուստասերիալի երեք սերիաներում։ 2015 թվականին նկարահանվել է «Տեսուչի այցելությունը» հեռուստաֆիլմում, «Աշխատանքի համար վտանգավոր» սիթքոմում և «Դիքենսիանա» հեռուստասերիալում։

2017 թվականին Sky1 հեռուստաալիքում թողարկվել է «Ջեյմսթաուն» հեռուստասերիալը, որտեղ Ռանդլը կատարում է Էլիս Քեթի դերը։ 2018 թվականին նկարահանվել է «Թիկնապահ» հեռուստասերիալում, որտեղ կատարել է Վիքի Բադի դերը։

2019 թվականին գլխավոր դեր է կատարել «Ջենթլմեն Ջեք» հեռուստասերիալում։

Թատրոն 
2013 թվականին Ռանդլը կատարել է Բանտիի դերը «Հորձանուտը» բեմադրությունում։ 2014 թվականին Ազգային արքունական թատրոնում մասնակցել է Հովարդ Դևիսի «Երեք ձմեռներ» բեմադրությանը։ 2016 թվականի դեկտեմբերից մինչև 2017 թվականի հունվար «Վայրի մեղր» բեմադրության մեջ կատարել է Սոֆյայի դերը։

Անձնական կյանք 
«Ջեյմսթաուն» հեռուստասերիալի նկարահանումների ժամանակ Ռենդլը ծանոթացել և սկսել է հանդիպել դերասան Մեթ Սթոքոուի հետ, ում հետ ավելի ուշ հիմնել են Bone Garden Films պրոդյուսերական կազմակերպությունը։ 2019 թվականին հայտնի է դարձել, որ զույգը նշանվել է։

Ֆիլմագրություն

Ֆիլմ

Հեռուստատեսություն

Ռադիո

Թատրոն

Ծանոթագրություններ

Արտաքին հղումներ 

Բրիտանացի դերասանուհիներ
Բրիտանացի կինոդերասանուհիներ
Հեռուստատեսային դերասանուհիներ
Բրիտանացի հեռուստատեսային դերասանուհիներ
Թատրոնի դերասանուհիներ
21-րդ դարի դերասանուհիներ
21-րդ դարի բրիտանացի դերասանուհիներ
21-րդ դարի անգլիացի դերասանուհիներ
Անգլիացի կինոդերասանուհիներ
Դրամատիկական արվեստի թագավորական ակադեմիայի շրջանավարտներ